Exqrch/javanese-Komodo-pixelgpt huggingface dataset:
Ing taun 1672, Madeleine Béjart tilar donya lan sansaya nambah kasengsaran Molière amargi kélangan lan penyakitipun sansaya parah
Sanajan makaten, piyambakipun nyerat karya sukses "Les Fourberies de Scapin" ("Scapin's Schemings") satunggaling "farce" lan komedi ing 5 babak
Karya salajengipun, "La Comtesse d'Escarbagnas" dipunwastani minangka salah satunggal karyanipun ingkang boten patos sukses
"Les Femmes savantes" ("The Learned Ladies") ing taun 1672 dados salah satunggaling adikarya Molière
Karya punika lair saking kabusakipun pangginaan legal unsur musik ingteater, amargi Lully sampun damel hak paten awit saking opera ing Prancis dados Molière kapeksa kondur dhateng genre tradisionalipun
Karya punika sukses lan kalajengaken ing karya pungkasanipun ingkang kathah dipunpuji déning tiyang sanès.
Ing mangsa 14 taun manggenipun ing Paris, Molière piyambakan nyerat 31 saking 85 pagelaran ingkang dipunpéntasaken ing panggung sinambi ngatur golongan téateripun
Molière gerah TBC paru-paru, prakiraan lelara kénging lelara mau nalika piyambakipun dipunpenjara amargi ngutang nalika taksih enèm
Salah satunggaling prastawa ingkang paling masyur ing pagesanganipun Molière punika wekdal ingkang pungkasan ingkang lajeng dados legénda: piyambakipun boten séda ing panggung nalika méntasaken "Le Malade Imaginaire" (The Hypochondriac)
Piyambakipun dhawah lajeng watuk lan pendarahan
Raja Louis XIV nyuwun supados piyambakipun Molière ngaso nanging Molière tetep péngin ngrampungaken pagelaranipun, lajeng bibar punika Molière dhawah malih lan pendarahan saéngga séda pinten jam salajengipun ing griyanipun
Molière séda tanpa dipunparingi sakramen amargi kalih pandhita nampik dugi lan ingkang kaping 3 telat
Konon, kala punika Molière ngagem busana mawi warna ijo, lajeng medal mitos bilih warna ijo punika damel nasib ingkang awon kanggé aktor
Minangka satunggaling aktor, déning ukum ing mangsa punika piyambakipun boten kénging dipunkubur ing pamakaman umum
Garwanipun Armande nyuwun marang Raja Louis XIV supados pikantuk ngawontenaken upacara panguburan kanthi limrah ing dalu
Raja sarujuk lan Molière dipunkubur ing wewengkon pamakaman ingkang samekta kanggé bayi-bayi ingkang dèrèng dipun"babtis"
Ing sapérangan cariyos babagan sédanipun Molière, wonten langkung saking 800 tiyang ingkang dugi ing pamakaman "rahasia" Molière.#ALIH Ing taun 1792 jasadipun ingkang kantun dipunbeta ing musiyum monumèn Prancis lan ing taun 1817 dipunpindhah dhateng Le Père Lachaise Cemetery, Paris ing celakipun makam La Fontaine
Sapérangan kritikus mastani Molière nyerat naskah dramanipun agé-agé lan boten njagi gaya ingkang konsistèn
Para kritikus nedahaken tata basa lan parumpamaanipun ingkang asring klèntu lan pangginaan tetembungan kanggé njangkepi pacelathon
Sanajan para pamikir konvensional, para pemimpin agama, lan para praktisi mèdis ing jaman Molière ngritik karyanipun, pamikiran mau boten saèstu nutupi kondhangipun ing kalangan umum
Dramawan lan golongan sanès wiwit niru gaya dramatisasi ing Inggris lan ing Prancis
Karya-karya Molière tansah pikantuk tanggepan ingkang saé ing Inggris nalika abad kaping 18, nanging karya-karyanipun boten patos dipuntampi ing Pranscis
Nanging nalika mangsa Restorasi Prancis abad kaping 19, komèdi-komèdi Molière dados kondhang
Tiyang mawi ilèn Romantik remen marang Molière lan karyanipun amargi individualisme boten umum ingkang wonten ing jeronipun
Cendekiawan abad kaping 20 tansah kearik marang pérangan kados makaten dhateng Molière lan karyanipun sarta tansah nyinaoni bab-bab ingkang wonten gegayutan kaliyan dramawan punika
Kathah kritikus ingkang sapunika mindhah kawigatosanipun saking dampak filosofis, religius, lan moral karya-karya komedi Molière dados studi ingkang langkung obyèktif marang tèhnik komedinipun
Prabawaipun marang kabudayan Prancis
Molière dipunwastani minangka kréator komèdi modhèren Prancis
Kathah tembung utawi ukara ingkang dipun-ginakaken wonten ing karya-karya Molière taksih dipun-ginakaken wonten ing Basa Prancis sapunika: Pranala njawi
Reims Reims (; utawi Rheims; French: ]), inggih punika salah satunggaling kitha ing Prancis ingkang mlebet wewengkon administratif Champagne-Ardenne
Saking Kitha Paris tebihipun watawis 130 km utawi 80 mil sisih lèr wétan
Reims kalebet kitha kagunan lan sajarah ing Prancis ingkang sampun dipunakeni minangka Situs warisan donya UNESCO
Kajawi punika Reims ugi misuwur minangka kitha sampanye lan tèkstil
Sampanye lan tèkstil punika dados satunggaling kakiyatan ékonomi Reims
Reims dipunsebat dados salah satunggalipun kitha wigati lan gadhah pangaribawa ingkang ageng tumrap sajarah Prancis
Bab punika dipunsebabaken amargi Reims asring kanggé pahargyan (upacara) ingkang wigati ing salebetipun sajarah monarki Prancis
Sampun langkung saking sedasa abad dangunipun Reims dipundadosaken kanggé jumenengan raja-raja Prancis
Kacathet wiwit saking Louis ingkang Saléh ing taun 816 M ngantos dumugi Charles X taun 1825 M dipunjumenengaken ing kitha punika
Awit saking punika Reims misuwur minangka Kitha Jumenengan utawi Kitha Raja
Miturut sajarah, Kitha Reims dipunjumenengaken déning Rémus, lan kalebet kitha ageng ing wekdal Kakaisaran Romawi
Sadèrèngipun gadhah nama Reims, kitha punika dipunsebat Kitha Remi
Déning Suku Celtik ingkang gesang ing Kitha Reims, kitha punika dipunsebat Kitha Remes
Wonten ugi pamanggih bilih tembung Reims asalipun saking tembung Rèmes
Bilih wekdal samanten kutha krajanipun Rèmes ing Kitha Durocorter, ingkang éwah dados Durocortorum ing mangsa Romawi
Tembung Durocortorum asalipun saking tembung "duro"ingkang tegesipun bètèng ingkang wujud paredèn
Watawis taun 80 SM, kitha Reims dipunyasa Oppidum Rémus sasampunipun penaklukan Romawi
Kitha punika ugi dipunyasa déning 260 Kabiskopan Reims
Sadangunipun invasi ageng, wonten 407 biskop Reims dipun-pejahi déning Nicaise Vandal
Taun 459 M Reims dados punjering wewengkon Austrasia, ingkang mlebet ing wewengkon punika kados nagara Prancis, Jerman, Bèlgi, lan Walanda
Taun 816 wonten jumenengan raja kapisanan Reims inggih punika Raja Louis ingkang Saleh
Upacara ingkang dipunwontenaken ngantos gangsal jam punika dipuntindakaken ing Katedral Notre-Dame
Sasampunipun pahargyan jumenengan purna, dipunlajengaken jamuan ing Pura Tau lan ziarah dhateng pasaréyanipun biskop Remi, ing Basilika
Jumenengan raja ing Reims ingkang paling ageng punika nalika jumenenganipun Charles VII nalika tanggal 17 Juli 1429
Wonten 33 gunggungipun raja Prancis ingkang jumenengan ing Kutha Reims, lan ingkang paling pungkasan punika [Charles X ing taun 1825
Wonten abad parotengah, Reims dados wewengkon ing Prancis ingkang makmur amargi prodhuksi tèkstil lan sampanye
Raja Louis XIV marentahaken supados nambahi wiyaripun kebon anggur
Révolusi Indhustri ingkang ngrembaka ing Éropa ugi mengaruhi éwahipun tatanan Reims
Kathah wewangunan dipunyasa nggantosaken wewangunan sadèrèngipun.
Maneka pepanggihan internasional ugi dipunwontenaken ing Kutha Reims ing kawitaning abad 20
Salajengipun wonten Perang Donya I, nalika tanggal 4 September 1914, prajurit Jerman nyerang dhateng Reims
Jerman ngupadi nguwaosi Reims kanthi cara ngepung lan ngebom ngantos tigang setengah taun
Pangepungan dipunpungkasi kanthi risakipun 80 persèn kitha lan sédanipun 5.000 kurban perang
Tanggal 7 Mèi 1945 sasampunipun Perang Donya II, utusan saking Jerman napakasmani wangsulipun wewengkon Reims dhateng Prancis
Reims dumunung ing Prancis Wétan, salèr-kilèn saking Merne lan kilènipun wewengkon Champagne-Ardenne
Kitha punika ugi dumunung ing wewatesan antawisipun Prancis lan Jerman
Kutha punika tebihipun 130 km saking Paris, 157 km saking Métz, 168 km saking Lille, 282 km saking Strasbourg
Ing tingkat régional, Reims dumunung 25 km sisih lèr Kutha Troyes
Reims mapan ing 49,258 drajat lintang lèr lan 4,031 drajat lintang wétan
Kitha ingkang paling caket kaliyan Kitha Reims inggih punika: Tinqueux ingkang tebihipun 3,01 km, Saint-Brice-Courcelles tebihipun 3,29 km, Bétheny tebihipun 3,68 km, Cormontreuil tebihipun 4,18 km, Champigny tebihipun 4,25 km, Bezannes tebihipun 5,02 km, Cernay-lès-Reims tebihipun 5,32 km, lan Thillois tebihipun 5,60 km
Reims dumunung ing sapinggiring cekungan sédhimèn ingkang jero
Ing sisih kidul wonten Pagunungan Montagne ing Reims, ingkang dados sumbering Anggur ingkang saé piyambak kanggé ndamel sampanye, ing sisih lèr-kidul wonten Pagunungan St Thierry lan ing wétan wonten Gunung Berru
Iklim ing Reims punika teles kanthi iklim sagara
Hawa ing kitha punika asrep ing mangsa jawah salju lan garing manawi mangsa bentèr (panas)
Tingkat curah jawah saben taunipun kinten-kinten 604 mm/taun
Nalika wekdal mangsa bentèr ing Éropa taun 2003, rekor témperaturipun 21,3 ° C ing tanggal 13 Agustus, lan maksimum témperatur punika 39,3 °C nalika 12 Agustus
Digit ingkang kapisan ing tanggal 20 Agustus 2009 kanthi suhu 21,9 °C
Ngengingi cathetan jawah, dipunasilaken data 69,2 Milimèter ing tanggal 4 Juli 2006
Cathetan suhu ing wulan Juni kacathet 36,7 °C, ingkang dumados tanggal 28 Juni 2011
Wonten ing Kitha Reims ugi wonten stasiun cuaca (watawis 11 km saking Katedral Reims), dumunung ing sisih wétan-kidul lapangan udara Prunay, Reims
Stasiun Reims-Courcy (watasis 8 km saking Katedral), dumunung ing sisih lèr Reims caket kaliyan landhesan pacu saking pangkalan udara
Tabel ing ngandhap nedahaken cacahing kang ndunungi Kitha Reims taun 1968-2007
Jinis-jinis transportasi ingkang dipun-ginakaken ing Reims inggih punika: Transportasi Trèm.
Reims punika kitha ingkang dipunyasa ing sapinggiring Prancis, dumunung ing Île-de-France, caket kaliyan nagara Bèlgi, Luksemburg lan Jerman
Transportasi kapisan ing Reims dipundamel taun 1872, dipundamel kalih lajur margi, saking arah lèr-kidul lan wétan-kilèn
Awit suksésipun damel margi punika saged nuwuhaken pambikaan margi-margi sanèsipun ing Kitha Reims
Nanging, awit taun 1881 lan saterasipun, margi kalih lajur kalawau dipunwiyaraken malih dados sekawan lajur
Panambahan punika dipun-ginakaken kanggé margi transportasi trèm turangga
Ing kawitanipun abad angka 20, ing Reims dipundamel ril kanggé trèm listrik
Nalika Perang Donya Kapisan, margi trèm punika risak, lan jaringan transportasi kalawau dipunyasa malih ing taun 1920-an
Bis pisanan wonten ing Kitha Reims nalika taun 1932, ingkang salajengipun saged ngirangi pangginaan trèm
Trèm ingkang pungkasan dipun-ginakaken taun 1939
Wekdal taun 1952, perusahaan transportasi éwah status dados Reims Perkotaan
Reims ugi wiwit ngginakaken bis lan modérnisasi jaringan
Sasampunipun prakawis pangginaan trèm kapisan taun 1980 boten kasil, taun 2011 transportasi trèm dipunaktifaken malih ing Reims
Panjang rute-nipun 11,2 km lan dipunjangkepi kanthi 23 stasiun
Wonten tigang stasiun ingkang wonten ing Kitha Reims
Stasiun sepur ingkang utami punika stasiun paling sepuh
Stasiun sepur kapisan dipunyasa taun 1877
Sapunika dipunlayani "TER Champagne-Ardenne" lan "TER Picardie"
Kitha tujuan sepur kados kitha: Amiens, Cambrai, Chalons-en-Champagne, Charleville-Mézières, Château-Thierry, Dijon, Epernay, La Ferte-Milon, Métz lan Sédan
Sepur TGV ugi mandheg ing stasiun TGV Champagne-Ardenne ingkang mapan ing Kitha Bezannes
Stasiun Reims dumunung sacaketing griya sakit Reims
Stasiun ingkang kaping tiga stasiun D'Esperey Franchet, dipunbikak ing wulan Oktober 2009, béaya damel stasiun D'Esperey Franchet punika ngantos 3,2 yuta euro
Tanggal 30 Oktober 1908 Henri Farman, saking "Biplan Voisin", ndamel rintisan trasnportasi udara (dirgantara) saking kitha satunggal dhateng kitha sanèsipun, nyambungaken antawisipun kamp militér Reims Chalons-en-Champagne
Ing abad angka 20 dipunyasa papan anggegana sipil kapisan ing Reims
Papan anggegana punika dipuntutup tanggal 30 Juni 2006
Reims taksih gadhah satunggal papan anggegana, inggih punika Papan Anggegana Prunay ingkang manggén ing sisih wétan-kidul Kitha Reims
Kitha Reims gadhah rencana ngembangaken prakawis pambangunan kanthi nglibataken tigang perusahaan arsitèktur (Christian Devillers, Bruno Fortier lan Philippe Panerai).
Pambangunan kutha Reims dipunrembag ing Dhéwan Pangembangan Laladan Reims kanthi pambiyantu tigang perusahaan arsitèktur kasebat ing manéka warni prakawis (perencanaan kutha, ékonomi, griya, pendhidhikan, lan transportasi)
Parencanaan pembangunan Reims taun 2020 dipunrencanakaken badhé nambah wiyaripun margi lan papan-papan sanèsipun kados taman, kebon, lan gréja
Ngéngingi cacahipun griya ing Kitha Reims taun 2007 wonten 95.408, kapérang saking 88.421 griya utami, 957 griya cadhangan, lan 6.030 griya kothong
Reims gadhah manéka warni musiyum
Musiyum paling sepuh punika Musiyum Kagunan Beaux ing Reims ingkang dipundamel taun 1794
Wangunan sanèsipun kados Gréja Saint-Denis dipunyasa taun 1908
Biara punika taksih njagi manéka karya kagunan abad angka 15 ngantos abad angka 20
Wonten ugi Musiyum Kagunan ing Champagne-Ardenne ingkang nyimpen koléksi 600 karya kagunan lukisan, fotografi, gambar vidéo, lan sanès-sanèsipun
Musiyum Vergeur satunggalipun musiyum sepuh ing Reims
Musiyum Vergeur gadhah koléksi awit abad angka 20, 50 koléksi lukisan karya Albert Durer, karya saking Asia abad angka 19 ingkang dipunkempalaken Hugues Krafft
Musiyum Saint-Remi Reims, satunggalipun musiyum ingkang nyimpen koléksi sajarah lan arkéologi saking Reims
Musiyum Saint-Remi ing Reims mapan caket kaliyan Katedral Reims
Ing musiyum Saint-Remi dipunsimpen koléksi tilaranipun Charles X
Wisata Situs Warisan Donya Reims
Ing taun 1991 Kitha Reims dipunpilih minangka kitha warisan donya déning UNESCO
Bilih wangunan ing Reims ingkang mlebet warisan donya inggih punika: Wisata musik
Kitha Reims awit taun 1994 gadhah wangunan mligi dipun-ginakaken kanggé giyaran musik
Wangunan punika ugi dipun-ginakaken kanggé sinau babagan musik, jogèd, lan téater
Paling boten wonten 100 konsér ing saben taunipun
Reims gadhah kalih wangunan auditorium kanthi 400 kursi ugi dipunjangkepi kanthi piranti akustik lan studiyo dansa
Ing Kitha Reims ugi wonten panggénan gedhong "centre national de création musicale" utawi gedhong musik nasional ingkang wiyaripun 500 m2
Piranti musik ing wangunan punika kalebet salah satunggalipun piranti musik ingkang saé piyambak ing Prancis lan Éropa
Tanggal 25 Fèbruari 2005 ing Kutha Reims dipunyasa La Cartonnerie kanthi wiyar 4.000 m2
Wangunan punika dipun-ginakaken kanggé giyaran musik kontemporér
Ing La Cartonnerie saben taunipun dipungiyaraken manéka konsér ngantos 80 konsér musik (rock, hip-hop, éléktro, lan sanèsipun)
Ing Kitha Reims wonten wangunan pabukon ingkang cacahipun wonten pitu lan mapan sacaketipun Katedral Reims
Salah satunggalipun, Perpustakaan Jean-Falala ingkang dipunbikak 14 Mèi 2003 gadhah wiyar 6500m² lan dipunbikak kanggé bebrayan umum.
Reims ugi gadhah Perpustakaan Carnegie, kalebet pabukon Kitha Reims ingkang dipunyasa kanggé panaliten
Dipunwangun taun 1921 lan dipunresmékaken tanggal 10 Juni 1928 déning Présidhén Gaston Doumergue
Wangunan "Opera House" utawi Gedhung Opera Reims ingkang dipunyasa déning arsitèk Reims Alphonse Gosset lan dipunresmékaken ing taun 1873
Sasampunipun risak ing wulan Septémber 1914 amargi Perang Donya I, wangunan punika dipunyasa malih taun 1931 kanthi dipunpandhégani arsitèk Mesh Sollier
Gedhung Opera punika ngandhut kagunan wangunan gaya Art Deco kas saking Italia
Wonten wangunan punjering/"pusat" budaya Reims, inggih punika Gedhung Punjering Budaya Saint-Exupéry
Gedhung awujud aula punika dipundamel kanggé partisipasi ing pangembangan budaya Reims
Reims gadhah prodhuk pinunjul saking wewengkon Ardenne
Saking Ardenne dipunasilaken sampanye ingkang sampun misuwur lan kalebet sumbering ékonomi Reims
Sanajan ing Reims namung wonten sakedhik kebon anggur, namung 50 hèktar kémawon
Sampanye punika dipunékspor ing saben taunipun 80 yuta botol
Déné perusahaan ingkang ngasilaken Sampanye ing Reims inggih punika:"Henri Abele", "Boizel-Canon-Lanson-Bruno Paillard", "Charles De Cazanove", "GH Martel", "GH Mumm", "Henriot", "Krug", "Louis Roederer", "Piper-Heidsieck", "Charles Heidsieck", "Ruinart", "Taittinger-Irroy", "Veuve Clicquot", lan "Vranken-Pommery"
Ing Kitha Reims dipunyasa gedhong utawi lembaga mligi kanggé maméran prodhuk-prodhuk sampanye
Déné jinisipun sampanye ingkang dipunasilaken punika sampanye warni abrit, pethak, lan warni sekar mawar
Dhaharan kas (kulinér) sanèsipun punika sajinis roti ingkang nama biskuit Abrit-Eném saking Reims
Roti punika dipundamel kapisanan ing taun 1691 déning tukang damel roti ing Reims
Biskuit Abrit-Eném saking Reims dipundamel kanthi campuran vanili
Sampun dados adat ing Reims dhaharan roti/biskuit punika dipundhahar kanthi cara dipuncemplungaken ing sampanye
Roti tradisi Reims kathahipun dipunwedalaken ing Griya Fossier ingkang mrodhuksi 50%
Dhaharan kas Reims punika sampun dados tradisi awit abad parotengah
Sanèsipun Biskuit Abrit-Eném ugi wonten Roti jaé
Prodhuksi roti jaé ing Reims sampun wonten awit abad angka 16
Ing wekdal samanten roti dipunwedalaken piyambak-piyambak
Roti Jaé misuwur ing taun 1783 ngangos gadhah jejuluk "roti paling kinurmatan"
Roti jaé dipundamel saking adhonan glepung gandum, madu, kayu legi, lan jaé
Reims gadhah kitha kembar, kados kutha: Tiyang Misuwur
Reims gadhah tokoh utawi tiyang-tiyang misuwur, kados kaserat ing ngandhap punika:
Camille Saint-Saëns Charles-Camille Saint-Saëns (]; ingkang miyos ing tanggal 9 Oktober 1835 saha séda ing tanggal 16 Dhésèmber 1921 inggih punika salah satunggaling komponis, organis, dirigen saha pianis saking Prancis, ingkang misuwur mliginipun saking asiling karyanipun kanthi irah-irahan "The Carnival of the Animals", "Danse macabre", "Samson and Delilah" (Opera), Piano Concerto No
2, Cello Concerto No
Saint-Saëns miyos wonten ing Paris, Prancis ing tanggal 9 Oktober 1835
Padamelanipun bapakipun inggih namung dados pegawé papréntahan, déné ibunipun inggih séda tigang sasi sasampunipun piyambakipun miyos
Ibunipun ingkang asma Clémence, nyuwun pambiyantunipun bulikipun ingkang asma Charlotte Masson kanggé ngrawat prunanipun, mila piyambakipun lajeng pindhah dhateng dalemipun Saint-Saëns alit
Masson lajeng ingkang sepisanan nepangaken Saint-Saëns kanggé dolanan pinao, lan salajengipun wiwit paring gulawenthah bab caranipun ngginakaken pirantos musik punika
Ing yuswanipun Saint-Saëns ingkang kaping kalih sampun saged katingal bakatipun menapa malih saking "tala"nipun ingkang sampun sampurna
Asiling garapan komposisinipun ingkang sapisan inggih wujud satunggaling karya alit mawi piano kanthi cathetan tanggal 22 Maret 1939, ingkang sak punia dipunsimpen wonten ing Perpustakaan nasional Prancis utawi Bibliothèque nationale de France
Saint-Saëns ugi boten namung madhep mantep ing bab musik kémawon
Piyambakipun inggih sampun dipungulawenthah bab maos saha nyerat ing yuswa 3 taun, mila nalika yuswanipun 7 taun, piyambakipun inggih sampun saged dipunanggep nguaosi basa Latin
Pagelaran konsèripun ingkang sapisan inggih dipunadani nalika piyambakipun taksih ing yuswa 5 taun, nalika piyambakipun ngampingi satunggaling sonata piyul Beethoven
Lajeng piyambakipun inggih nyinaoni kanthi saèstu babagan partitur ingkang jangkep kagunganipun Don Giovanni
Wonten ing taun 1842, Charles-Camille Saint-Saëns wiwit sinau piano kaliyan Camille-Marie Stamaty, satunggaling muridipun Friedrich Kalkbrenner, ingkang siswa-siswanipun dipungladhi kanggé sinau piano kanthi cara pérangan ngandhap lengenipun dipunpapanaken wonten ing satunggaling babagan papan ingkang dipunpapanaken ing sak ngajengipun "toets" saéngga sadaya kekiyatanipun juru main piano kala wau saged katingal saking asta lan drijinipun sanès saking lengenipun
Wonten ing yuswa 10 taun, Charles-Camille Saint-Saëns paring "resital publikipun" ingkang sapisan wonten ing Salle Pleyel, kanthi maragakaken karya Konserto Piano no
450), lan manéka warna karyanipun Handel, Kalkbrenner, Hummel, saha Bach
Minangka tambahanipun, Charles-Camille Saint-Saëns nawaraken pribadhinipun kanggé maènaken karya sonata pundi kemawon saking 32 sonata piano Beethoven medal èmutanipun
Pawartos saking konseripun ingkang sanget luar biyasa punika lajeng mratah dhateng sadaya wewengkon ing Éropah, lan ugi dumugi Amérikah Sarékat kanthi satunggaling artikel ing satunggaling koran ing Boston
Piyambakipun lajeng sinau komposisi ing sak ngandhapipun wewarahipun Fromental Halévy ing Conservatoire de Paris
Saint-Saëns ugi saged menang ing kathah bebungah ingkang sanget misuwur lan pikantuk reputasi ingkang njalari piyambakipun lajeng dipuntepangaken dhateng Franz Liszt, ingkang ing tembenipun samangké badhé dados salah satunggaling kanca celakipun Saint-Saëns
Wonten ing yuswa 16 taun, Saint-Saëns nyerat asiling "simfoni"nipun ingkan sapisan, déné karyanipun ingkang kaping kalih inggih dipunwedalaken minangka "Simfoni No
1 wonten ing E-moll mayor", ingkang dipunketingalaken wonten ing pagelaran ing taun 1853 lan saged narik kawigatosanipun kathah kritukus saha kanca komponisipun sanèsipun
Hector Berlioz ingkang ugi minangka kanca celakipun inggih ugi sampun naté ngandaraken ing basa Prancis, "Il sait tout, mais il manque d'inexpérience" (Ingkang tegesipun inggih punika piyambakipun mangertos kathah seserepan nanging kirang kanggé praktèkipun)
Ing taun 1853, nalika yuswanipun Camille Saint-Saëns taksih wolulas taun, piyambakipun sampun dipundhapuk dados juru main "organ" wonten ing gréja Saint-Merri, Paris lan ugi sampun damel "Symphony" nipun ingkang sepisanan.
Saking asilipun garapanipun, piyambakipun saged langsung pikantuk reputasi ingkang saé sanget lan kathah musisi ingkang sampun misuwur kados ta Hector Berlioz lan Franz Liszt ingkang remen kaliyan piyambakipun.
Ing taun 1857, Camille Saint-Saëns saged kasil mratah dados juru main organ ing sapérangan ageng laladan Cavaille-Coll ing gréja Madeleine
Déné pagelaran organ ingkang dipunmaènaken ugi dipunrawuhi déning para musisi kelas internasional, kalebet Listz ingkang sanget remen dhateng asiling improvisasinipun
Nalika Camille Saint-Saëns ing yuswa kalih dasa taun, piyambakipun inggih taksih sekeca madeg ing tata cara pagesanganipun ingkang kados makaten
Lajeng sasampunipun mapinten-pinten taun, padamelanipun ingkang dados komposer saged paring kontribusi kanggé edisi énggal dhateng karyanipun Gluck, Mozart, Beethoven, ugi Liszt
Piyambakipun ugi mratah karyanipun dhateng karya Schumann lan Wagner, ingkang sanget misuwur wonten ing Koservatorium Paris
Kathah karyanipun ingakng dipunasilaken ing taun 1858, ingkang dadosaken pangecapan Girod saged bayar 500 frank kanggé partisi ngirimaken enem duèt kanggé piano lan harmonium, déné turahan artanipun inggih dipundamel kanggé mundhut teleskop
Kanggé nyekapi kabetahanipun, Saint-Saëns lajeng asring ngadani manèka warna pagelaran orgel wonten ing kathah gréja ing Paris, kanthi tugasipun ingkang sepisanan wonten ing Saint-Merri ing laladan Beaubourg
Wonten ing taun 1857, piyambakipun nggantosaken Lefébure-Wely wonten ing posisinipun minangka juru main orgel ing Église de la Madeleine, kalungguhan punika dipuncepeng piyambakipun dumugi taun 1877
Asiling "improvisasi"nipun saged damel gègèr tiyang kathah ing Paris saéngga njalari Listzt naté ngandharaken wonten ing taun 1866 bilih Saint-Saëns inggih punika juru main orgel paling ageng ing dunya punika
Saking taun 1861 dumugi taun 1865, Saint-Saëns saged nyepeng padamelan wonten ing babagan pendhidhikan minangka profésor piano wonten ing École Niedermeyer
Wonten ing mrika, piyambakipun ugi saged damel tiyang gègèr malih nalika piyambakipun ngatutaken musik kontemporer-Liszt, Gounod, Schumann, Berlioz, lan Wagner — sesarengan kaliyan kurikulum ingkang konservatif ing sekolah punika, inggih punika asiling karya-karyanipun Bach lan Mozart
Muridipun ingkang paling kasil dipungulawenthah wonten ing Niedermeyer inggih punika André Messager lan Gabriel Fauré, ingkang ugi minangka murid ingkang paling dipuntresnani déning Saint-Saëns lan boten dangu salajengipun saged dados kanca celakipun
Saint-Saëns inggih minangka satunggaling intelèktual ingkang sarwa saged
Wiwit taksih enèm, piyambakipun inggih sampun kathah nyianoni ngèlmu sanèsipun, kados ta géologi, arkéologi, botani, lan lepidopteri
Piyambakipun inggih minangka ugi nimpuna matematika
Ing wekdal radi kepengker punika, piyambakipun ugi asring damel komposisi, ngawontenaken pagelaran, saha nyerat kritik-kritik musik